open-index/open-wikipedia-markdown huggingface dataset:
Αλαίν ο Μέλας

Ο **Αλαίν ο Μέλας**, γαλλ.: *Alain le Noir*, λατιν.: *Alanus Niger* (απεβ. το 1098) από τον Οίκο της Ρεν, ήταν ο δεύτερος κύριος της βαρονίας του Ρίτσμοντ από το 1093 μέχρι το τέλος του. Ήταν ο τέταρτος γιος του Εύδη, κόμη του Πεντιέβρ. Διαδέχθηκε τον μεγαλύτερο αδελφό του (3ο γιος του Εύδη), Αλαίν τον Ερυθρό (Άλαν Ρούφους), στο Ρίτσμοντ. Δεν υπάρχουν στοιχεία, που να δείχνουν ότι βρισκόταν στην Αγγλία πριν από το 1093. 

Ο Αλαίν είχε σχέση ή ήταν νυμφευμένος με τη μοναχή Γκούνχιλντ του αβαείου του Γουίλτον, κόρη του βασιλιά Χάρολντ Β'  της Αγγλίας. Η Γκούνχιλντ είχε διαφύγει νωρίτερα με τον μεγαλύτερο αδελφό του Αλαίν τον Ερυθρό. Υπάρχουν σύγχρονες μαρτυρίες ότι μετά το τέλος του Αλαίν του Ερυθρού το 1093, η Γκούνχιλντ έζησε με τον Αλαίν τον Μέλα. Πριν από αυτό, δεν υπάρχει κάποια καταγραφή ότι ο Άλαν είχε σύζυγο· δεν υπάρχει κάποια καταγραφή παιδιών. Τον διαδέχθηκε στο Ρίτσμοντ ο μικρότερος αδελφός (5ος γιος του Εύδη), ο Στέφανος κόμης του Τρεγκιέρ  

## Σημειώσεις

Κατηγορία:Οίκος της Ρεν
Κυβερνείο Καλούγκα

Το **Κυβερνείο Καλούγκα** (ρωσ. Калужская губерния, μεταγρ. *Kaluzhskaya guberniya*) ήταν διοικητική και εδαφική υποδιαίρεση (*[[Κυβερνείο (Ρωσία)|κυβερνείο]]*)  Ρωσικής Αυτοκρατορίας και κατόπιν για λίγο της Ρωσικής Σ.Ο.Σ.Δ.. Το κυβερνείο υπήρχε από το 1796 μέχρι το 1929, ενώ πρωτεύουσά του ήταν η πόλη Καλούγκα. Το Κυβερνείο Καλούγκα είχε αξιόλογο ορυκτό πλούτο, κυρίως σιδηρομετάλλευμα.

## Υποδιαιρέσεις
Το Κυβερνείο Καλούγκα αποτελείτο με τη σειρά του από τα εξής ένδεκα ουγέστ (στις παρενθέσεις οι αντίστοιχες έδρες-πρωτεύουσές τους):

* Μπορόφσκι (Μπόροφσκ)
* Ζιζντρίνσκι (Ζίζντρα)
* Καλούζσκι (Καλούγκα)
* Κοζέλσκι (Κοζέλσκ)
* Λίχβινσκι (Λίχβιν)
* Μαλογιαροσλάβετσκι (Μαλογιαροσλάβετς)
* Μεντίνσκι (Μεντίν)
* Μεστσόφσκι (Μεστσόφσκ)
* Μοσάλσκι (Μοσάλσκ)
* Περεμύσλσκι (Περεμύσλ)
* Ταρούσκι (Ταρούσα)

## Δημογραφικά
Στην πρώτη επίσημη Απογραφή της Ρωσικής Αυτοκρατορίας, που έγινε το 1897, το Κυβερνείο Καλούγκα βρέθηκε να έχει πληθυσμό 1.132.843 κατοίκους, δηλαδή το 0,90% του συνολικού πληθυσμού της Αυτοκρατορίας. Από αυτούς, το 99,4% μιλούσε τη ρωσική γλώσσα, 0,2% την πολωνική και από 0,1% περίπου τη γίντις, την ουκρανική, τη λευκορωσική και τη γερμανική ως μητρική τους γλώσσα.

## Παραπομπές


Καλουγκα
Αντρέ Σίλβα (ποδοσφαιριστής, γενν. 2000)

Ο **Αντρέ Φιλίπε Τεϊχέιρα ντα Σίλβα** (στα Πορτογαλικά: André Filipe Teixeira da Silva) (28 Απριλίου 2000 – 3 Ιουλίου 2025) ήταν Πορτογάλος επαγγελματίας ποδοσφαιριστής που έπαιζε ως επιθετικός μέσος. 

Ο Σίλβα έπαιξε για αρκετές ομάδες σε επίπεδο νέων, συμπεριλαμβανομένης της Πόρτο. Η σταδιοδρομία του στην ανώτερη ηλικία ξεκίνησε το 2021 και αποτελείται από δύο σεζόν με τη Γκοντομάρ στη Γ' Εθνική Πορτογαλίας και άλλες δύο με την Πεναφιέλ στη Σεγούντα Λίγα, αντίστοιχα.

Ο Σίλβα πέθανε σε ηλικία 25 ετών σε αυτοκινητιστικό δυστύχημα στην Ισπανία, μαζί με τον αδελφό του Ντιόγκο Ζότα, στις 3 Ιουλίου 2025.

## Παραπομπές


Κατηγορία:Πορτογάλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Γκοντομάρ ΣΚ
Κατηγορία:Ποδοσφαιριστές ΦΚ Πεναφιέλ
Κωνσταντία του Παντιέβρ

Η **Κωνσταντία του Παντιέβρ**, γαλλ.: *Constance de Penthièvre* (1140 – μετά το 1184) από τον Οίκο της Ρεν ήταν πριγκίπισσα της Βρετάνης, κόρη του Αλαίν του Παντιέβρ, 1ου κόμη του Ρίτσμοντ, και της Μπέρτας της Κορνυοάλης, δούκισσας της ''Βρετάνης''.

## Βιογραφία
Η Κωνσταντία ήταν κόρη της Μπέρτας (κόρης του Κόναν Γ΄ δούκα της Βρετάνης και της Ματίλντας Φιτζρόι), και του Αλαίν του Μέλανος κόμη του Ρίτσμοντ, (νεότερου γιου του Στεφάνου του Παντιέβρ και της Αβουάζ του Γκινγκάμπ).  Ήταν αδελφή του Κόναν Δ΄ δούκα της Βρετάνης και της Ενογκέν, ηγουμένης του Σαιντ-Σουλπίς. 

Στις 15 Σεπτεμβρίου 1146 ο πατέρας της απεβίωσε, και δύο χρόνια αργότερα η μητέρα της παντρεύτηκε τον Όντο Β΄, υποκόμη του Πορχοέ, ο οποίος έγινε επίτροπος της Βρετάνης κατά την ανηλικότητα του Κόναν Δ΄.

## Οι γάμοι της
Το 1160, μετά τον γάμο του αδελφού της Κόναν Δ΄ με τη Μαργαρίτα του Χάντινγκτον,  αδελφή του βασιλιά Μάλκολμ Δ΄ της Σκωτίας, εξετάστηκε το ενδεχόμενο γάμου μεταξύ του Μάλκολμ και της Κωνσταντίας. Η Κωνσταντία αρνήθηκε, ελπίζοντας να παντρευτεί τον βασιλιά Λουδοβίκο Ζ΄ της Γαλλίας, του οποίου η σύζυγος Κωνσταντία της Καστίλης είχε μόλις αποβιώσει. Ωστόσο, ο Λουδοβίκος Ζ΄ αποφάσισε να νυμφευτεί την Αδέλα της Καμπανίας. 

Η Κωνσταντία παντρεύτηκε πρώτα τον Γουλιέλμο Ι΄κόμη του Πουατιέ, γνωστό και ως «Τουρνεμέν», τρίτο γιο του Γοδεφρείδου Ε΄ κόμη του Ανζού και της Ματθίλδης της Νορμανδίας, και νεότερο αδελφό του βασιλιά Ερρίκου Β΄ της Αγγλίας και του Γοδεφρείδου κόμη της Νάντης. Ο Γουλιέλμος ήταν ο ιδρυτής του Οίκου των Τουρνεμέν. Ωστόσο δεν υπάρχουν στοιχεία γι' αυτόν τον γάμο, ούτε στοιχεία για την ακριβή ταυτότητα του Γουλιέλμου Τουρνεμέν   Εάν όντως έλαβε χώρα αυτός ο γάμος, πρέπει να τελέστηκε μετά τον γάμο του Λουδοβίκου Ζ΄ με την Αδέλα της Καμπανίας στις 13 Νοεμβρίου 1160.

Η Κωνσταντία παντρεύτηκε για δεύτερη φορά, με τον Αλαίν Γ΄ υποκόμη του Ροάν,  και ίδρυσε μαζί του το αβαείο Nοτρ-Νταμ ντε Μπον-Ρεπό στις 23 Ιουνίου 1184. Πιθανότατα απεβίωσε λίγο αργότερα, και ο σύζυγός της ξανανυμφεύτηκε.

## Οικογένεια
Αν η Κωνσταντία παντρεύτηκε τον Γουλιέλμο του Τουρνεμέν, ήταν η μητέρα των:

* Ολιβέ Α΄ του Τουρνεμέν (απεβ. πριν το 1205), νυμφεύτηκε την Έντι (ή Ελίν) του Παντιέβρ, κόρη του Ριβάλο, κόμη του Παντιέβρ και αδελφή του Γοδεφρείδου Γ΄ του Παντιέβρ. Απέκτησαν τρεις γιους και δύο κόρες:
** Ολιβέ Β΄ του Τουρνεμέν (απεβ. π. 1232), κύριος του Χουνοντάγ.
** Γοδεφρείδος Α΄ του Τουρνεμέν.
** Πέτρος του Τουρνεμέν.
** Μαργκίλια του Τουρνεμέν.
** Σίβυλλα του Τουρνεμέν.
* Τζέφρι του Τουρνεμίν.

Με τον Αλαίν Γ΄ υποκόμη του Ροάν, απέκτησε:
* Αλαίν Δ΄ .
* Γουλιέλμος.
* Ζοσελέν, νυμφεύτηκε τη Ματθίλδη του Μονφόρ,  κόρη του Γουλιέλμου Β΄ κόμη του Μονφόρ .
* Μαργαρίτα, παντρεύτηκε τον Ερβέ Α΄, κύριο του Λεόν .
* Αλίκη.
* Κονστάνς, παντρεύτηκε τον Όντο του Ποντσατώ 

## Πρόγονοι

## Σημειώσεις

## Αναφορές

## Πηγές
* 
* 

Κατηγορία:Οίκος της Ρεν
Ερμενγάρδη της Ωβέρνης

Η **Ερμενγάρδη**, γαλλ.: *Ermengarde d' Auvergne* π. 984-1042)  ήταν κόμισσα της Ωβέρνης ιδίω δικαιώματι (suo jure), και με τον γάμο της με τον Όντο Β΄ κόμη Μπλουά έγινε κόμισσα του Μπλουά. Επηρέασε τον σύζυγό της να προικοδοτήσει και να επισκευάσει μοναστήρια και εκκλησίες.

## Βιογραφία
Η Ερμενγάρδη ήταν κόρη του Ροβέρτου Α΄ της Ωβέρνης και της Ερμενγάρδης της Προβηγκίας.  Το 1005 παντρεύτηκε τον Όντο Β΄ κόμη Μπλουά, και ήταν η δεύτερη σύζυγός του.  Μετά τον γάμο της Eρμενγάρδης με την Όντο Β΄, μεσολάβησε για τους μοναχούς στο αβαείο Mαρμουτιέ, με αποτέλεσμα ο σύζυγός της να κτίσει μία γέφυρα στην Τουρ.  Με την επιμονή της, έκανε τη χρήση της χωρίς διόδια.  Ο Eρμενγάρδη έπεισε επίσης τον Όντο Β΄ να επισκευάσει την εκκλησία στο αβαείο του Eπερναί. 

## Οικογένεια
Η Ερμενγάρδη και ο Όντο Β΄ είχαν:
* Μπέρτα του Μπλουά,  παντρεύτηκε τον δούκα της Βρετάνης.
* Θεοβάλδος Γ΄, κόμης του Μπλουά 
* Στέφανος Β΄, κόμης του Τρουά και Μω. 

## Σημειώσεις

## Αναφορές

## Πηγές
* 
* 
* 
* 
* 
* 

Κατηγορία:Οίκος της Ωβέρνης
Ελληνική Εκκλησία (Βραΐλα)

Η **Ελληνική Εκκλησία** (ρουμανικά: *Biserica Greacă*) είναι μια Ρουμανική Ορθόδοξη Εκκλησία που βρίσκεται στην οδό 3 *Calea Călărașilor* στην Βραΐλα της Ρουμανίας. Είναι αφιερωμένη στην εορτή του Ευαγγελισμού της Θεοτόκου.

Η εκκλησία διοικείται από την Αρχιεπισκοπή του Κάτω Δούναβη της Ρουμανικής Ορθόδοξης Εκκλησίας. Έχει χαρακτηριστεί ως ιστορικό μνημείο από το Υπουργείο Πολιτισμού και Θρησκευμάτων της Ρουμανίας.

## Ιστορία
Το 1863, η τοπική ελληνική κοινότητα αποφάσισε να χτίσει μια εκκλησία, με λειτουργίες στα ελληνικά. Θα εξυπηρετούσε τόσο τους Έλληνες κατοίκους της πόλης όσο και τους Έλληνες που έφταναν από το εξωτερικό στο λιμάνι της Βραΐλας. Αρχιτέκτονας ήταν ο Αβραάμ Ιωαννίδης από την Προύσα ο οποίος επέβλεψε επίσης την κατασκευή, η οποία εκτελέστηκε σε μεγάλο βαθμό από Ιταλούς εργάτες. Η εκκλησία είναι σταυροειδής, με δύο πυργίσκους. Το κυρίαρχο αρχιτεκτονικό στυλ είναι η Βυζαντινή Αναγέννηση, με ελληνικές, γοτθικές και αναγεννησιακές πινελιές. Ολοκληρώθηκε το 1872 και ο επίσκοπος Μελχισεδέκ Στεφάνεσκου την καθαγίασε την ίδια χρονιά.

Ο Γκεόργκε Ταταρέσκου αγιογράφησε ένα μέρος της εκκλησίας το 1872. Ο Κωνσταντίνος Λιβάδας Λιώκης συνέχισε τις εργασίες το 1901. Ο Ντιμίτρι Μπελιζάριε ολοκλήρωσε τις εργασίες το 1945-1946. Υπάρχουν τρείς βωμοί. Κατά τη διάρκεια της κατασκευής, ανακαλύφθηκε ένα υπόγειο ρυάκι. Αυτό ρέει σε ένα πηγάδι και το νερό ευλογείται ετησίως για αγιασμό.

## Παραπομπές


## Εξωτερικοί σύνδεσμοι
* 

Κατηγορία:Εκκλησίες στη Ρουμανία
Κατηγορία:Ελληνική διασπορά στη Ρουμανία
Μπέρτα του Μπλουά

[μικρογραφία|250εσ| Νομίσματα τού γιου τής Μπέρτας, [Κόναν Β΄ της Βρετάνης|Κόναν Β΄ δούκα της Βρετάνης.]]

Η **Μπέρτα**, γαλλ.: *Berthe de Blois* (π. 1005 — π. 1080) από τον Οίκο του Μπλουά, ήταν δούκισσα της Βρετάνης και κόμισσα του Μαιν.

## Βιογραφία
Η Μπέρτα ήταν κόρη του Όντο Β΄ κόμη του Μπλουά και της Ερμενγάρδης της Ωβέρνης.  Παντρεύτηκε πρώτα το 1029 με τον Αλαίν Γ΄ (από τον Οίκο της Ρεν) δούκα της Βρετάνης,  ο οποίος απεβίωσε το 1040.  Το 1046 παντρεύτηκε για 2η φορά, με τον Ούγο Δ΄ κόμη του Μαιν. 

## Οικογένεια
Η Μπέρτα και ο Αλαίν Γ΄ απέκτησαν δύο παιδιά:
* Κόναν Β΄, δούκας της Βρετάνης .
* Αβουάζ, 

Με τον δεύτερο σύζυγό της, τον Ούγο Δ΄ κόμη του Μαιν, η Μπέρτα απέκτησε ακόμη δύο παιδιά:
* Ερβέρτος Β΄, κόμης του Μαιν .
* Μαργαρίτα (1045 - 1063), αρραβωνιάστηκε τον Ροβέρτο Β΄ με τις κοντές περισκελίδες (Curthose), δούκα της Νορμανδίας .

## Πρόγονοι




## Αναφορές

## Πηγές
* 
* 
* 
* 
* 

Κατηγορία:Κόμισσες του Μαιν
Κατηγορία:Δούκισσες της Βρετάνης
Κατηγορία:Οίκος του Μπλουά
Οέλ της Νάντης

Ο **Οέλ**, γαλλ.: *Hoel III de Cornwall, compte de Nantes* (απεβ. το 1156) από τον Οίκο της Κορνουάλης, ήταν κόμης της Νάντης από το 1148 μέχρι το τέλος του. Μεγάλωσε ως γιος του Κόναν Γ΄ δούκα της Βρετάνης και της Ματθίλδης ΦιτζΡόι, νόθης κόρης του βασιλιά Ερρίκου Α΄ της Αγγλίας. Ωστόσο, ο πατέρας του τον αποκλήρωσε, όταν βρισκόταν στην επιθανάτια κλίνη του, καθώς ο Κόναν Γ΄ ισχυρίστηκε ότι ο Οέλ ήταν νόθος, και δεν ήταν γιος του. Η αδελφή του Μπέρτα έγινε στη συνέχεια κληρονόμος των εδαφών του Κόναν στο δουκάτο της Βρετάνης, ενώ στον Οέλ επετράπη να παραμείνει κόμης της Νάντης. Κατηγορήθηκε από τον Άγιο Βερνάρδο του Κλερβώ ότι είχε αιμομικτική σχέση με την αδελφή του Μπέρτα.

Η παραδοσιακή ιστορία της στέρησης της κληρονομίας θα μπορούσε να είναι ένας μύθος. Ο υποκόμης Σαρλ ντε λα Λαντ ντε Καλάν πρότεινε, το 1908, ότι ο Οέλ ήταν νόθος γιος, για τον οποίο ο Κόναν Γ΄ αποφάσισε να παράσχει τη Νάντη ως εισόδημα εκείνου. Το όνομα Οέλ είχε χρησιμοποιηθεί για τους νόθους γιους των κόμητων της Νάντης. Η Κάθριν Κιτς-Ρόαν, το 1996, πρότεινε ότι ο Κόναν Γ΄ αποκλήρωσε τον νόμιμο γιο του, με σκοπό την ενοποίηση της Βρετάνης μέσω τού γάμου τής κόρης του Μπέρτας με τον 2ο εξάδελφο του πατέρα της Άλαν, του οποίου ο πατέρας κληρονόμησε δύο από τις επαρχίες της Βρετάνης. Στον Οέλ δόθηκε η Νάντη εφ' όρου ζωής. Αυτή η ρύθμιση απαιτούσε χρόνια σχεδιασμού για να εφαρμοστεί, και μπορεί να είχε ξεκινήσει πριν γεννηθεί ο Οέλ. 

Υποστηριζόμενος από τον Γοδεφρείδο, νεότερο αδελφό του Ερρίκου Β΄ της Αγγλίας, οι Ναντέζοι επαναστάτησαν εναντίον του Οέλ και τον έδιωξαν από τη χώρα το 1156. Ο έλεγχος της Νάντης ήταν μέρος μίας ευρύτερης στρατηγικής στον συνεχιζόμενο πόλεμο μεταξύ του Στεφάνου της Αγγλίας και της Ματθίλδης της Νορμανδίας. Με τον γάμο τής αδελφής του με τον Άλαν 1ο κόμη του Ρίτσμοντ, η Βρετάνη μπήκε στη σύγκρουση στο πλευρό του Στέφανου.

Λίγο μετά την εξορία του από τη Νάντη, ο Οέλ της Κορνουάλης πιθανώς αναζήτησε καταφύγιο στο Κιστερκιανό αβαείο του Μελεραί, όπου πιθανόν να απεβίωσε λίγο αργότερα.

## Αναφορές


## Δείτε επίσης
* Γενεαλογικό δέντρο των Δούκων της Βρετάνης

Κατηγορία:Κόμητες της Νάντης
Κατηγορία:Οίκος της Κορνουάλης
Ματθίλδη ΦιτςΡόι (Δούκισσα της Βρετάνης)

Η **Ματθίλδη ή Μωντ** **ΦιτζΡόι** (αρχές 12ου αι.) από τον Οίκο του Ανζού-Πλανταγενετών, έγινε δούκισσα της Βρετάνης μέσω τού γάμου της με τον Κόναν Γ΄ δούκα της Βρετάνης. Ήταν νόθη κόρη του Ερρίκου Α΄ της Αγγλίας από μία από τις άγνωστες ερωμένες του. 

## Σύζυγος του δούκα της Βρετάνης
Η Ματθίλδη παντρεύτηκε, πριν από το 1113, τον Κόναν Γ΄ (Οίκου της Κορνουάλης) δούκα της Βρετάνης, και απέκτησε:
* Οέλ (1116–1156), αποκληρώθηκε από τη διαδοχή στο δουκάτο της Βρετάνης· έγινε κόμης της Νάντης· 
* Μπέρτα (1114 – μετά το 1155), παντρεύτηκε τον Άλαν (Οίκου της Ρεν) κόμη του Ρίτσμοντ·   μετά το τέλος του Άλαν το 1146, επέστρεψε στη Βρετάνη.
* Κονστάνς (1120–1148), παντρεύτηκε τον σερ Γοδεφρείδο Β΄ κύριο του Μαγιέν, γιο του Juhel ΙΙ κυρίου του Μαγιέν.

## Σημειώσεις

## Αναφορές

## Πηγές
* 
* 

Κατηγορία:Δούκισσες της Βρετάνης
Κατηγορία:Οίκος των Πλανταγενετών
Ελληνική Εκκλησία της Μεταμορφώσεως

Η **Ελληνική Εκκλησία της Μεταμορφώσεως** (ρουμανικά: *Biserica „Schimbarea la Față”*) είναι μια Ρουμανική Ορθόδοξη Εκκλησία που βρίσκεται στην οδό *Mircea cel Bătrân* 36, στην Κωνστάντζα της Ρουμανίας. Είναι αφιερωμένη στην εορτή της Μεταμόρφωσης του Σωτήρος.

Από το 1954, η εκκλησία έχει χαρακτηριστεί ως ιστορικό μνημείο από το Υπουργείο Πολιτισμού και Θρησκευμάτων της Ρουμανίας.

## Ιστορία
Η εκκλησία είναι η παλαιότερη της πόλης και χτίστηκε με τη συμβολή της ελληνικής κοινότητας της πόλης. Χτίστηκε μεταξύ 1865 και 1867 σύμφωνα με το σχέδιο του Έλληνα αρχιτέκτονα Θεοχαρίδη, μετά από φιρμάνι που εξέδωσε ο Οθωμανός σουλτάνος Αμπντούλ Αζίζ. Έχει ορθογώνιο σχήμα και δεν έχει πυργίσκους. Όπως τονίζεται στο διάταγμα, οι εκκλησίες στην Οθωμανική Αυτοκρατορία δεν μπορούσαν να είναι ψηλότερες από τα τζαμιά. Η αγιογράφηση έγινε από έναν διάσημο αγιογράφο του Άγιου Όρους. Τον Νοέμβριο του 1878, πραγματοποιήθηκε στο εσωτερικό του ένα *[[Te Deum]]*, για τον εορτασμό της νίκης του Πολέμου της Ανεξαρτησίας της Ρουμανίας και την προσάρτηση της Βόρειας Δοβρουτσάς στην Μολδοβλαχία.

Καθώς το κτίριο της εκκλησίας ερειπωνόταν και η ενορία δεν διέθετε κεφάλαια για την επισκευή της, η τοπική ελληνική κοινότητα ζήτησε να υπαχθεί στην δικαιοδοσία της Ρουμανικής Ορθόδοξης Εκκλησίας. Το αίτημά τους εγκρίθηκε το 1974. Τα έργα αγιογράφησης αναστηλώθηκαν το 1991. Οι λειτουργίες τελούνται στα ρουμανικά και τα ελληνικά.

## Παραπομπές


## Εξωτερικοί σύνδεσμοι
*Επίσημη ιστοσελίδα (στα ρουμανικά)
* 

Κατηγορία:Εκκλησίες στη Ρουμανία
Κατηγορία:Ελληνική διασπορά στη Ρουμανία
Ελληνική Εκκλησία Αγίας Τριάδας

thumb|Επιγραφή στα ελληνικά με τα ονόματα των ιδρυτών της εκκλησίας
Η **Ελληνική Εκκλησία Αγίας Τριάδας** (ρουμανικά: *Biserica „Sfânta Treime - Grecească”*) είναι μια Ρουμανική Ορθόδοξη Εκκλησία που βρίσκεται στην οδό *Gheorghe Barițiu* 12, στο Μπρασόβ της Ρουμανίας. Είναι αφιερωμένη στην Αγία Τριάδα.

Η εκκλησία έχει χαρακτηριστεί ως ιστορικό μνημείο από το Υπουργείο Πολιτισμού και Θρησκευμάτων της Ρουμανίας, όπως και το νεκροταφείο και ένας από τους σταυρούς.

## Ιστορία
Η εκκλησία χτίστηκε από μέλη Ορθόδοξων συντεχνιών και εμπόρους διαφόρων εθνικοτήτων όπως Ρουμάνους, Έλληνες, Αρμάνους, Σέρβους και Βούλγαρους, που όλοι κατοικούσαν στο Μπρασόβ. Ολοκληρώθηκε το 1787 και το 1799 ιδρύθηκε επίσης εκκλησιαστικό σχολείο.

Καθώς οι σύγχρονες εθνικές ταυτότητες αναδύονταν από τη δεκαετία του 1780, τόσο η πλούσια εκκλησία όσο και το σχολείο της αποτέλεσαν αντικείμενο μιας πικρής, αιώνιας διαμάχης για τον έλεγχο. Τα αντίπαλα ελληνικά και ρουμανικά κόμματα αρχικά χωρίστηκαν σε κοινωνικοοικονομικά κριτήρια, με το πρώιμο ελληνικό κόμμα να περιλαμβάνει Ρουμάνους και αντίστροφα, αλλά τελικά απέκτησε εθνοτικό χαρακτήρα και «δηλητηρίασε» τις σχέσεις μεταξύ των δύο κοινοτήτων. Η γλώσσα της εκκλησίας και του σχολείου συνέχισε να είναι η ελληνική υπό την Αυστροουγγαρία καθώς την δικαστική υπόθεση τελικά κέρδισε η ελληνική παράταξη.

Ωστόσο, η τοπική ελληνική κοινότητα βρισκόταν σε σοβαρή παρακμή στα τέλη του 19ου αιώνα, με τη Μονή Ξηροποτάμου του Αγίου Όρους να αρνείται να στείλει νέο ιερέα το 1892, επικαλούμενη την κακή κατάσταση της εκκλησίας. Μέχρι τότε, οι περισσότεροι ελληνόφωνοι φαίνεται να είχαν υιοθετήσει μια σύγχρονη ρουμανική ταυτότητα. Λόγω έλλειψης μαθητών, το σχολείο έκλεισε το 1908. Ο τελευταίος Έλληνας ιερέας έφυγε το 1946.

## Περιγραφή
Η εκκλησία έχει διαστάσεις 20,5 επί 8,5 μέτρα και ύψος 11 μέτρα. Οι τοίχοι είναι από πέτρα και τούβλα. Έχει σχήμα πλοίου, με καμάρες και μακριά ημικυκλικά παράθυρα. Η μπαρόκ πρόσοψη είναι πλούσια διακοσμημένη με φυτά και λουλούδια από γυψομάρμαρο. Το 1959, το εσωτερικό αγιογραφήθηκε με φυτικά μοτίβα και το τέμπλο επιχρυσώθηκε. Οι εικόνες του Χριστού Παντοκράτωρ και της Παναγίας με το Βρέφος είναι ιδιαίτερα καλές. Η τελευταία αποκατάσταση των αγιογραφιών πραγματοποιήθηκε το 1987. 

Ένας αμυντικός πύργος που αποτελεί μέρος του τείχους της ακρόπολης του Μπρασόβ εφάπτεται με τους τείχους της εκκλησίας. Αυτός ο πύργος, ύψους άνω των 12 μέτρων, περιλαμβάνει καμπάνες και σήμαντρο του 20ού αιώνα. Παρέχει επίσης πρόσβαση στο νεκροταφείο όπου μια σειρά από βασιλικές προσωπικότητες, ένας μητροπολίτης και ένας κτήτωρ είναι θαμμένοι. 

## Παραπομπές


## Εξωτερικοί σύνδεσμοι
* 

Κατηγορία:Εκκλησίες στη Ρουμανία
Κατηγορία:Ελληνική διασπορά στη Ρουμανία
Κατηγορία:Εκκλησίες αφιερωμένες στην Αγία Τριάδα
Υπεροξαλουρία

Η **υπεροξαλουρία** (Hyperoxia) είναι η υπερβολική απέκκριση οξαλικών στα ούρα. Τα άτομα με υπεροξαλουρία έχουν συχνά πέτρες στα νεφρά από οξαλικό ασβέστιο. Μερικές φορές ονομάζεται **νόσος του Μπέρντ** (Bird's disease), από τον Golding Bird, ο οποίος περιέγραψε πρώτος την πάθηση. 

## Αιτίες
Η υπεροξαλουρία μπορεί να είναι πρωτοπαθής (ως αποτέλεσμα γενετικού ελαττώματος) ή δευτεροπαθής από άλλη νοσολογική διαδικασία.

Η πρωτοπαθής υπεροξαλουρία τύπου Ι (PH1) σχετίζεται με μεταλλάξεις στο γονίδιο που κωδικοποιεί το AGXT, ένα βασικό ένζυμο που εμπλέκεται στον μεταβολισμό των οξαλικών. Το PH1 είναι ένα παράδειγμα ασθένειας που προκαλεί λανθασμένη στόχευση πρωτεϊνών, όπου το AGXT παρουσιάζει ένα ελάττωμα στη μεταφορά πρωτεϊνών. Αντί να μεταφέρεται στα υπεροξείσωμα, στοχεύει στα μιτοχόνδρια, όπου είναι μεταβολικά ανεπαρκές παρά το γεγονός ότι είναι καταλυτικά ενεργό. Ο τύπος II σχετίζεται με το GRHPR.

Η δευτεροπαθής υπεροξαλουρία μπορεί να εμφανιστεί ως επιπλοκή της νηστιδοειλεϊκής παράκαμψης ή σε ασθενή που έχει χάσει μεγάλο μέρος του ειλεού με άθικτο κόλον. Σε αυτές τις περιπτώσεις, η υπεροξαλουρία προκαλείται από υπερβολική γαστρεντερική απορρόφηση οξαλικού.

Η υπερβολική πρόσληψη τροφών που περιέχουν οξαλικό, όπως το ραβέντι, μπορεί επίσης να αποτελεί αιτία σε σπάνιες περιπτώσεις.

## Διάγνωση
### Τύποι
Οι τύποι είναι οι εξής:
* Πρωτοπαθής υπεροξαλουρία
* Εντερική υπεροξαλουρία
* Ιδιοπαθής υπεροξαλουρία
* Οξαλική δηλητηρίαση
## Θεραπεία
Η κύρια θεραπευτική προσέγγιση για την πρωτοπαθή υπεροξαλουρία εξακολουθεί να περιορίζεται στη συμπτωματική θεραπεία, δηλαδή στη μεταμόσχευση νεφρού, όταν η νόσος έχει ήδη φτάσει σε ώριμο ή τελικό στάδιο. Ωστόσο, μέσω γονιδιωματικών και πρωτεϊνωμικών προσεγγίσεων, καταβάλλονται προσπάθειες για τη διαλεύκανση της κινητικής της αναδίπλωσης του AGXT, που έχει άμεση σχέση με τη στόχευσή του στην κατάλληλη υποκυτταρική εντόπιση. Ένα παιδί με πρωτοπαθή υπεροξαλουρία υποβλήθηκε σε μεταμόσχευση ήπατος και νεφρού. Ένα ευνοϊκό αποτέλεσμα είναι πιο πιθανό εάν μια μεταμόσχευση νεφρού συμπληρώνεται από μεταμόσχευση ήπατος, δεδομένου ότι η νόσος προέρχεται από το ήπαρ.

Η δευτεροπαθής υπεροξαλουρία είναι πολύ πιο συχνή από την πρωτοπαθή υπεροξαλουρία και θα πρέπει να αντιμετωπίζεται με περιορισμό του οξαλικού άλατος στη διατροφή και χορήγηση συμπληρωμάτων ασβεστίου.

Οι αναστολείς της γαλακτικής αφυδρογονάσης A (Lactate dehydrogenase A, LDHA) (όπως η CHK-336) έχουν αξιολογηθεί σε κλινικές δοκιμές για τη θεραπεία της πρωτοπαθούς υπεροξαλουρίας, αν και κανένας δεν έχει εγκριθεί από το 2025.

## Παραπομπές

## Εξωτερικοί σύνδεσμοι

*  GeneReviews/NIH/NCBI/UW entry on Primary Hyperoxaluria Type 1

Κατηγορία:Γενική εξέταση ούρων
ΟΥΕΦΑ Κόνφερενς Λιγκ 2025–26

Το **ΟΥΕΦΑ Κόνφερενς Λιγκ 2025–26** θα είναι η πέμπτη σεζόν του ΟΥΕΦΑ Κόνφερενς Λιγκ, του  ρίτουεεν τάξει ευρωπαϊκού πρωταθλήματος ποδοσφαίρου συλλόγων που διοργανώνεται από την UEFA.

Αυτή θα είναι η δεύτερη διοργάνωση Κόνφερενς Λιγκ που θα διεξαχθεί με τη νέα μορφή που περιλαμβάνει μια φάση πρωταθλήματος με 36 ομάδες. Η νέα μορφή επίσης δεν επιτρέπει στις ομάδες να αλλάξουν από το Γιουρόπα Λιγκ στο Κόνφερενς Λιγκ από τη φάση του πρωταθλήματος και μετά, και έτσι οι κάτοχοι του τίτλου του (Τσέλσι) δεν μπορούν να υπερασπιστούν τον τίτλο τους, καθώς ο νικητής του Κόνφερενς Λιγκ προκρίνεται αυτόματα στη κυρία φάση του Γιουρόπα Λιγκ. Ωστόσο, η Τσέλσι είχε ήδη προκριθεί στη φάση του πρωταθλήματος ΟΥΕΦΑ Τσάμπιονς Λιγκ 2025–26 μέσω της θέσης της στο εγχώριο πρωτάθλημα πριν κατακτήσει το ΟΥΕΦΑ Κόνφερενς Λιγκ 2024–25, επομένως η αυτόματη θέση στο Γιουρόπα Λιγκ δεν ήταν απαραίτητη και η λίστα πρόκρισης αναδιαμορφώθηκε.

Ο τελικός θα διεξαχθεί στο Ρεντ Μπουλ Αρένα στη Λειψία της Γερμανίας. Οι νικητές του τουρνουά θα προκριθούν αυτόματα στη φάση του πρωταθλήματος ΟΥΕΦΑ Γιουρόπα Λιγκ 2026–27, εκτός εάν ήδη έχουν προκριθεί στο Τσάμπιονς Λιγκ ή στο Γιουρόπα Λιγκ μέσω της απόδοσής τους στο πρωτάθλημα. Σε αυτήν την περίπτωση, η λίστα πρόκρισης θα αναπροσαρμοστεί.

## Φάση πρωταθλήματος

## Φάση νοκ-άουτ

## Δείτε επίσης
*ΟΥΕΦΑ Τσάμπιονς Λιγκ 2025–26
*ΟΥΕΦΑ Γιουρόπα Λιγκ 2025–26

## Παραπομπές


Κατηγορία:Προγραμματισμένα ποδοσφαιρικά γεγονότα
Κέντρο Παραστατικών Τεχνών Πέρλμαν

Το **Κέντρο Παραστατικών Τεχνών Πέρλμαν** είναι ένα πολυχώρος παραστατικών τεχνών, που βρίσκεται στη βορειοανατολική γωνία του συγκροτήματος του Παγκοσμίου Κέντρου Εμπορίου, στη συνοικία Μανχάταν της Νέας Υόρκης. Το κέντρο βρίσκεται στη συμβολή των οδών Βέσεϊ, Φούλτον και Γκρίνουιτς στο Κάτω Μανχάταν. Το κτίριο φέρει το όνομα του δισεκατομμυριούχου ευεργέτη Ρόναλντ Πέρλμαν, ο οποίος προσέφερε 75 εκατομμύρια δολάρια για την κατασκευή του.

Το έργο του κέντρου ανακοινώθηκε για πρώτη φορά από την Αναπτυξιακή Εταιρεία Κάτω Μανχάταν το 2004, ως μέρος του προγράμματος ανοικοδόμησης ολόκληρου της τοποθεσίας του Παγκόσμιου Κέντρου Εμπορίου μετά τις τρομοκρατικές επιθέσεις της 11ης Σεπτεμβρίου 2001. Αρχικά, για τον σχεδιασμό επιλέχθηκαν τα αρχιτεκτονικά γραφεία Γκέρι Πάρτνερς και Σνούχετα, όμως τα σχέδια καθυστέρησαν λόγω οικονομικών προβλημάτων, καθώς και εξαιτίας της προσωρινής εισόδου του σταθμού PATH του Παγκόσμιου Εμπορικού Κέντρου στο σημείο.

Ο αρχικός σχεδιασμός εγκαταλείφθηκε τον Σεπτέμβριο του 2014 και το 2015 οι αρχιτέκτονες Τζόσουα Ράμους και Ντέιβις Μπρόντι Μποντ επιλέχθηκαν ως οι νέοι μελετητές του έργου. Αφού επιλύθηκαν επιπρόσθετα οικονομικά ζητήματα και μετακινήθηκε η είσοδος του σταθμού PATH, οι εργασίες για την κατασκευή των θεμελίων ξεκίνησαν τον Αύγουστο του 2017, ενώ το 2020 ξεκίνησε η ανέγερση του εξωτερικού φέροντος οργανισμού.

Το κέντρο ονομαζόταν αρχικά **Κέντρο Παραστατικών Τεχνών Ρόναλντ Ο. Πέρλμαν στο Παγκόσμιο Κέντρο** **Εμπορίου** κατά τη διάρκεια της κατασκευής. Άνοιξε τις πύλες του στο κοινό στις 13 Σεπτεμβρίου 2023. Το κτίριο καλύπτει συνολικά 8.400 τετραγωνικά μέτρα και εκτείνεται σε τρεις ορόφους.

## Παραπομπές

## Εξωτερικοί σύνδεσμοι

* 
*  Η επίσημη ιστοσελίδα του Κέντρου Παραστατικών Τεχνών Πέρλμαν
Κατηγορία:Κτίρια και κατασκευές στις Ηνωμένες Πολιτείες
Κατηγορία:Κτίρια και κατασκευές στη Νέα Υόρκη
μικρογραφία|Κατασκευή του Κέντρου Παραστατικών Τεχνών Πέρλμαν τον Ιούνιο του 2021.
Πάρκο Ελευθερίας (Μανχάταν)

Το **Πάρκο Ελευθερίας** είναι ένα υπερυψωμένο δημόσιο πάρκο έκτασης 1 στρέμματος (4.000 τετραγωνικών μέτρων) στο Παγκόσμιο Κέντρο Εμπορίου στη συνοικία Μανχάταν της Νέας Υόρκης, με θέα προς το Εθνικό Μουσείο και Μνημείο 11ης Σεπτεμβρίου. Το πάρκο βρίσκεται πάνω από το Κέντρο Ελέγχου Οχημάτων Ασφαλείας και εγκαινιάστηκε στις 29 Ιουνίου 2016. Μέσα στο πάρκο βρίσκονται ο Εθνικός Ιερός Προσκυνηματικός Ναός Αγίου Νικολάου Μανχάταν, καθώς και *[[Η Σφαίρα]]*, το εμβληματικό γλυπτό που διασώθηκε από τον χώρο του Παγκόσμιου Εμπορικού Κέντρου. Ένα ακόμη άγαλμα, το Μνημείο της Αντίδρασης της Αμερικής, βρίσκεται επίσης μέσα στο πάρκο.

Η κατασκευή του ξεκίνησε το έτος 2013, όταν ολοκληρώθηκε το Κέντρο Ελέγχου και Ασφαλείας Οχημάτων. Η Λιμενική Αρχή Νέας Υόρκης και Νέας Ιερσέης διέθεσε περίπου 50 εκατομμύρια δολάρια για την κατασκευή του πάρκου τον Δεκέμβριο του 2013. Τα εγκαίνια του πάρκου πραγματοποιήθηκαν στις 29 Ιουνίου 2016. Στις 16 Αυγούστου 2017, η Λιμενική Αρχή τοποθέτησε στο πάρκο την εμβληματική Σφαίρα, η οποία βρισκόταν στον παλιά τοποθεσία του Παγκοσμίου Κέντρου Εμπορίου και είχε υποστεί ζημιές κατά τις επιθέσεις. Αρχικά, ο Εθνικός Ιερός Προσκυνηματικός Ναός Αγίου Νικολάου Μανχάτανεπρόκειτο να ανοικοδομηθεί εκτός του συγκροτήματος, αλλά αργότερα αποφασίστηκε να ανεγερθεί μέσα στο συγκεκριμένο πάρκο.

Το πάρκο καλύπτει έκταση 4.000 τετραγωνικών μέτρων, είναι τοποθετημένο σε ύψος έξι μέτρων από την επιφάνεια του δρόμου και έχει χωρητικότητα περίπου 750 ατόμων. Στην πρόσοψη του Κέντρου Ελέγχου και Ασφαλείας Οχημάτων, προς την πλευρά της Οδού Ελευθερίας, υπάρχει κάθετος κήπος. Ένα μονοπάτι διασχίζει όλο το μήκος του πάρκου με κυματοειδή διάταξη. Οι έξοδοι του πάρκου αποτελούνται από τρεις σκάλες, μία πεζογέφυρα και μία ίσια ράμπα που κατηφορίζει προς την Οδό Γκρίνουιτς. Μία από τις σκάλες βρίσκεται παράλληλα με την Οδό Γκρίνουιτς και είναι δίπλα στην εκκλησία. Το πάρκο διαθέτει ξύλινα καθίσματα και έναν μικρό υπερυψωμένο χώρο παρόμοιο με αμφιθέατρο στη δυτική πλευρά του πάρκου προς την Οδό Γουέστ. Τέλος, υπάρχει εξώστης και παρατηρητήριο κατά μήκος της Οδού Ελευθερίας και ακόμη ένας κυρτός εξώστης μπροστά από την εκκλησία.

## Παραπομπές


## Εξωτερικοί σύνδεσμοι

* 
* [μικρογραφία|Το Πάρκο Ελευθερίας όπως φαίνεται από το παρατηρητήριο του [Παγκόσμιο Κέντρο Εμπορίου 1|Παγκοσμίου Κέντρου Εμπορίου 1 κατά τη διάρκεια της κατασκευή του.]] Η επίσημη ιστοσελίδα του Πάρκου Ελευθερίας 

Κατηγορία:Κτίρια και κατασκευές στις Ηνωμένες Πολιτείες
Κατηγορία:Κτίρια και κατασκευές στη Νέα Υόρκη
Κατηγορία:Επακόλουθα των Επιθέσεων της 11ης Σεπτεμβρίου 2001
Μαρία του Λουξεμβούργου

Υπάρχουν τα εξής πρόσωπα με το όνομα αυτό:

* Μαρία του Λουξεμβούργου (1472-1547)
* Μαρία του Λουξεμβούργου (1562-1623)
Κέντρο Ελέγχου Οχημάτων Ασφαλείας

Το **Κέντρο** **Ελέγχου Οχημάτων Ασφαλείας του Παγκοσμίου Εμπορικού Κέντρου και η Εγκατάσταση Στάθμευσης Τουριστικών Λεωφορείων**, ή απλώς **Κέντρο Ελέγχου Οχημάτων Ασφαλείας**, είναι ένα ασφαλές συγκρότημα για την παραλαβή φορτηγών και την υπόγεια στάθμευση στο Παγκόσμιο Κέντρο Εμπορίου στη συνοικία Μανχάταν της Νέας Υόρκης. Η είσοδος του κέντρου βρίσκεται στο επίπεδο του δρόμου, κατά μήκος της νότιας πλευράς του Εθνικό Μουσείο και Μνημείο 11ης Σεπτεμβρίου, στην Οδό Ελευθερίας. Το κέντρο συνδέεται μέσω τούνελ που εξυπηρετούν ολόκληρο το συγκρότημα του Παγκοσμίου Εμπορικού Κέντρου, έκτασης 16 στρεμμάτων (65.000 τετραγωνικών μέτρων), ενώνοντας το σημείο ελέγχου ασφαλείας στην είσοδό του με τα κτίρια και τις υπηρεσίες του συγκροτήματος που απαιτούν οδική εξυπηρέτηση. Υπόγεια γκαράζ παρέχουν χώρο στάθμευσης για ενοίκους, επισκέπτες και τουριστικά λεωφορεία.

Το Πάρκο Ελευθερίας, ένα υπερυψωμένο πάρκο έκτασης 1 στρέμματος (4.000 τετραγωνικών μέτρων), βρίσκεται στη στέγη του κέντρου. Ο Εθνικός Ιερός Προσκυνηματικός Ναός Αγίου Νικολάου Μανχάταν, ο οποίος καταστράφηκε κατά τις επιθέσεις της 11ης Σεπτεμβρίου, ανοικοδομήθηκε μέσα στο Πάρκο Ελευθερίας, πάνω από το κέντρο.

Το 2010, κατά τη διάρκεια εκσκαφικών εργασιών στον χώρο, βρέθηκε ένα πλοίο του 18ου αιώνα. Το πλοίο, το οποίο θεωρείται ότι ήταν ένα σκούναρ ποταμού Χάντσον, βρέθηκε ακριβώς νότια από το σημείο όπου βρίσκονταν οι Δίδυμοι Πύργοι, περίπου 20 πόδια (6,1 μέτρα) κάτω από την επιφάνεια του εδάφους.

Το Παγκόσμιο Κέντρο Εμπορίου 5 προγραμματίζεται να ανεγερθεί δίπλα στη νότια πλευρά του κέντρου και του Πάρκου Ελευθερίας, στον χώρο όπου παλαιότερα στεγαζόταν το κτήριο της Deutsche Bank. Η ανέγερση εγκρίθηκε τον Φεβρουάριο του 2021.

## Δείτε επίσης

* Πάρκο Ελευθερίας (Μανχάταν)
* Παγκόσμιο Κέντρο Εμπορίου 

## Παραπομπές


## Εξωτερικοί σύνδεσμοι

* 

Κατηγορία:Κτίρια και κατασκευές στις Ηνωμένες Πολιτείες
Κατηγορία:Κτίρια και κατασκευές στη Νέα Υόρκη
Ελληνική Εκκλησία (Καλαφάτ)

Η **Ελληνική Εκκλησία Ζωοδόχους Πηγής** (ρουμανικά: *Biserica „Izvorul Tămăduirii”*) είναι μια μνημειώδης Ρουμανική Ορθόδοξη Εκκλησία που βρίσκεται στην οδό *Str. Constantin Stere* 1 στο Καλαφάτ της Ρουμανίας.

## Ιστορία
Η εκκλησία χτίστηκε μεταξύ 1864-1874 από την ελληνική κοινότητα της πόλης Καλαφάτ. Ο ιδρυτής της είναι ένας Έλληνας ονόματι Χατζή Παναγιώτη Θεοδώρου και η σύζυγός του Άννα. Στην αυλή του ναού λειτούργησε επίσης από το 1879 δημοτικό σχολείο με γλώσσα διδασκαλίας την ελληνική.

Υπέστη μεγάλες ζημιές κατά τη  διάρκεια του Πολέμου της Ανεξαρτησίας της Ρουμανίας το 1877-78, καθώς χτυπήθηκε από εχθρικά βλήματα, τα οποία κατέστρεψαν ολοσχερώς τον πύργο του.

### Παγκόσμιοι πόλεμοι
Μετά τον Α' Παγκόσμιο Πόλεμο, τα μέλη της ελληνικής κοινότητας μειώθηκαν. Από την οικογένεια του ιδρυτή, παρέμεινε μόνο η Θεοδώρα Θεοδωρή, η οποία είχε παντρευτεί τον Μιχαλάτσε Κοάντα. Ο γιος τους, Κονσταντίν Κοάντα, ήταν ο πατέρας του μεγάλου εφευρέτη Ανρί Κόαντα.

Κατά τη διάρκεια του Β' Παγκοσμίου Πολέμου, μια οβίδα που εκτοξεύτηκε από γερμανικά πολεμικά πλοία που έπλεαν στον Δούναβη εισήλθε στην εκκλησία από ένα από τα βόρεια παράθυρα και εξερράγη στο εσωτερικό της. Κατέστρεψε ολόκληρη τη βόρεια πλευρά των θόλων και μέρος του τέμπλου.

### Επαναλειτουργία
Παραδόθηκε στη Μητρόπολη Ολτενίας από τους τελευταίους Έλληνες που βρίσκονταν στην πόλη εκείνη την εποχή. Καθαγιάστηκε το 1974 από τον ιερέα Βαλεριάν Τούντορ.

## Παραπομπές


## Εξωτερικοί σύνδεσμοι
*Φόρος τιμής για τα 75 χρόνια ζωής (στα ρουμανικά)
*Η κληρονομιά της οικογένειας Θεοδώρου (στα ρουμανικά)
* 

Κατηγορία:Εκκλησίες στη Ρουμανία
Κατηγορία:Ελληνική διασπορά στη Ρουμανία
Fiterman Hall

Το **Fiterman Hall** είναι ένα κτίριο που βρίσκεται στο Παγκόσμιο Κέντρο Εμπορίου στη συνοικία Μανχάταν της Νέας Υόρκης. Η κατασκευή του ξεκίνησε το 2008 και ολοκληρώθηκε το 2012.

## Το αρχικό Fiterman Hall (1969–2001)
[μικρογραφία|Η τομή στη πρόσοψη του Fiterman Hall κατά την ανοικοδόμηση του. Μπορεί να διακριθεί ένα τμήμα του [Παγκόσμιο Κέντρο Εμπορίου 7|Παγκοσμίου Κέντρου Εμπορίου 7 να κρέμεται από την τομή.]]
Το αρχικό Fiterman Hall βρισκόταν στη συνοικία Μανχάταν της Νέας Υόρκης. Χτίστηκε το 1963 και οι εργασίες ολοκληρώθηκαν το 1969. Όταν κατέρρευσε το Παγκόσμιο Κέντρο Εμπορίου 7, μερικά από τα θραύσματα κρέμονταν από την οροφή του Fiterman Hall, το οποίο κατέστρεψε επίσης αρκετούς ορόφους του κτιρίου, και η Λιμενική Αρχή της Νέας Υόρκης και του Νιου Τζέρσεϊ έπρεπε να συγκεντρώσει 44.894 δολάρια, γιατί έπρεπε να κατεδαφιστεί μετά τις επιθέσεις της 11ης Σεπτεμβρίου, για να αρχίσει η ανακατασκευή του.

## Παραπομπές


## Εξωτερικοί σύνδεσμοι
* 
*  Η επίσημη ιστοσελίδα του Fiterman Hall

Κατηγορία:Κτίρια και κατασκευές στις Ηνωμένες Πολιτείες
Κατηγορία:Κτίρια και κατασκευές στη Νέα Υόρκη
Νικόλ, κόμισσα του Παντιέβρ

Η **Νικόλ**, γαλλ.: *Nicole comptesse de Penthièvre* (π. 1424μετά τις 3 Ιανουαρίου 1480) από τον Οίκο του Σατιγιόν-Μπλουά ήταν κόμισσα του Παντιέβρ από το 1454 μέχρι το τέλος της.

## Βιογραφία
Η Nικόλ ήταν κόρη του Καρόλου κυρίου του Αβωγκούρ και της Ιζαμπώ ντε Βιβόν.  Ο πατέρας της ήταν ο τρίτος γιος του Ιωάννη Α΄ κόμη του Παντιέβρ, γιου του Καρόλου του Μπλουά και της Ιωάννας των Ντρε δούκισσας της Βρετάνης, αλλά αυτός απεβίωσε το 1434. Όταν απεβίωσαν οι μεγαλύτεροι θείοι της, Ολιβιέ και Ιωάννης Β΄, κληρονόμησε την κομητεία του Παντιέβρ ως πρωτότοκη. Με τη διαδοχή αυτή, κληρονόμησε επίσης την αξίωση των κομήτων του Παντιέβρ για τον δουκικό θρόνο της Βρετάνης. Στις 3 Ιανουαρίου 1480 πώλησε το δικαίωμά της αυτό στη Βρετάνη στον Λουδοβίκο ΙΑ΄ της Γαλλίας για 50.000 *λίβρες*. 

## Οικογένεια
Η Νικόλ παντρεύτηκε στις 18 Ιουνίου 1437 τον Ιωάννη Β΄ ντε Μπρος (1423 – 1482), θαλαμηπόλο του βασιλιά της Γαλλίας,  με τον οποίο απέκτησε:
* Ιωάννης Γ΄ (απεβ. το 1502), ο διάδοχός της
* Αντώνιος, νυμφεύτηκε την Ιωάννα ντε Λα Πραι.
* Παυλίνα, παντρεύτηκε τον Ιωάννη Β΄ κόμη του Νεβέρ.
* Κλωντίν (1450–1513), παντρεύτηκε τον Φίλιππο Β' δούκα της Σαβοΐας.
* Βερνάρδη, παντρεύτηκε τον Γουλιέλμο Η΄ Παλαιολόγο μαρκήσιο του Μομφερράτου.
* Ελένη, παντρεύτηκε τον Βονιφάτιο Γ΄ Παλαιολόγο μαρκήσιο του Μομφερράτου, αδελφό του Γουλιέλμου Η΄.

## Πρόγονοι

## Αναφορές

## Πηγές
* 
* 

Κατηγορία:Οίκος του Σατιγιόν
Ωρόν (Μπους-ντυ-Ρον)

Το **Ωρόν** (, , ) είναι γαλλική κοινότητα στο νομό των Μπους-ντυ-Ρον, στη διοικητική περιοχή της Προβηγκίας-Άλπεων-Κυανής Ακτής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Μπους-ντυ-Ρον
Όντο Β΄ του Ποροέτ

Ο **Όντο Β΄**, γαλλ.: Eudon II comte de Porhoët (απεβ. μετά το 1180) ήταν γιος του Γοδεφρείδου υποκόμη του Ποροέτ, και της συζύγου του Αουίζ (πιθανώς Φεργκάν). Έγινε δούκας της Βρετάνης το 1148, συζυγικώ δικαώματι (jure uxoris), μετά τον 1ο γάμο του με τη Μπέρτα (του Οίκου της Κορνουάλης) δούκισσα της Βρετάνης ιδίω δικαιώματι (suo jure). 

Για την Μπέρτα ήταν ο 2ος γάμος της. Πιο πριν είχε παντρευτεί τον Άλαν των Ρεν κόμη του Ρίτσμοντ και είχε γιο τον Κόναν Δ΄. Μετά το τέλος της Μπέρτας, ο Όντο Β΄ αρνήθηκε στον γιο της Κόναν Δ΄ δούκα της Βρετάνης, την κληρονομιά του .  Ο Όντο Β΄ συμμάχησε με τον κουνιάδο του (αδελφό της Μπέρτας, που είχε αποκλειστεί από τη διαδοχή ίσως ως νόθος), Οέλ κόμη της Νάντης. Τελικά ο Όντο Β΄ εκθρονίστηκε από τον Κόναν Δ΄ το 1156,  και αιχμαλωτίστηκε από τον σύμμαχο τού Κόναν Δ΄, Ραούλ ντε Φουζέρ.

Έπειτα ο Όντο Β΄ έκανε 2ο γάμο το 1167, με μία κόρη του Γκιγιομάρ Δ΄ υποκόμη του Λεόν, και της συζύγου του Νομπίλις, η οποία μερικές φορές αναφέρεται με τα ονόματα Ελεονώρα ή Ιωάννα από μεταγενέστερους συγγραφείς .

## Οικογένεια
Ο Όντο Β΄ είχε δύο παιδιά με την πρώτη του σύζυγο Μπέρτα:
* Γοδεφρείδος του Ποροέτ.
* Αδελαΐδα (ή Αλίκη) (απεβ. το 1220). Στάλθηκε στην αυλή του Ερρίκου Β΄ της Αγγλίας ως όμηρος, και οι εχθροί του Όντο Β΄ ισχυρίστηκαν ότι έγινε ερωμένη του. Αυτή η κατηγορία παραμένει ασαφής. Αργότερα έγινε ηγουμένη του Φοντεβρώ.  

Ο Όντο Β΄ και η δεύτερη σύζυγός του απέκτησαν τα εξής παιδιά:
* Όντο Γ΄ (απεβ. το 1231). Ήταν νυμφευμένος, αλλά το όνομα τής συζύγου του δεν είναι γνωστό.
* Χάρβεϋ ή Ερρίκος.
* Ελεονώρα, σύζυγος του Κόναν του Παντιέβρ, ντε Λα Ρος-Ντεριάν, γιού του Ενρύ ντε Παντιέβρ κόμη Tρεγκιέρ και Γκυνγκάμπ, και της Mατθίλδης του Βαντόμ.
* ίσως Αλίκη, παντρεύτηκε μέλος της οικογένειας Μωβουαζέν .

## Σημειώσεις

## Αναφορές

## Πηγές
* 
* 
* 
* 
* 
* 

Κατηγορία:Οίκος του Ροάν
Κατηγορία:Δούκες της Βρετάνης
Ιωάννης Β΄ ντε Μπρος

μικρογραφία|150εσ|Ο θυρεός των Μπρος.
μικρογραφία|Ο κεντρικός πύργος (donjon) του Φουράς ξανακτίστηκε από τον Ιωάννη Β΄ ντε Μπρος το 1480–1490.

**Ο Ιωάννης Β΄**, γαλλ.: *Jean II de Brosse* (1432 - 6 Αυγούστου 1482), ήταν ο μεγαλύτερος γιος του Ιωάννη Α΄ στρατάρχη της Γαλλίας.  Έγινε θαλαμηπόλος του βασιλιά της Γαλλίας το 1449. Νυμφεύτηκε τη Νικόλ των Σατιγιόν-Μπλουά, κόρη του Καρόλου κυρίου του Αβωγκούρ και της Iζαμπώ ντε Βιβόν.  Η Νικόλ αργότερα του έφερε, μέσω κληρονομιάς το 1479, την κομητεία του Παντιέβρ στο δουκάτο της Βρετάνης. 

Είναι γνωστό ότι ο Ιωάννης Β΄ ξαναέκτισε τον κεντρικό πύργο (donjon) στο Φουράς το 1480–1490. 

## Οικογένεια
Η Ιωάννης Β΄ και η Νικόλ απέκτησαν τα ακόλουθα παιδιά:
* Ιωάννης Γ΄ (απεβ. το 1502), ο διάδοχός του.
* Παυλίνα, παντρεύτηκε τον Ιωάννη Β΄ των Βαλουά-Βουργουνδίας, κόμη του Νεβέρ.
* Κλαυδία (1450–1513), παντρεύτηκε τον Φίλιππο Β' δούκα της Σαβοΐας .
* Βερνάρδα, παντρεύτηκε τον Γουλιέλμο Η΄ Παλαιολόγο μαρκήσιο του Μομφερράτου .
* Ελένη, παντρεύτηκε τον Βονιφάτιο Γ' Παλαιολόγο μαρκήσιο του Μομφερράτου,  αδερφό του Γουλιέλμου Η΄.

## Αναφορές

## Πηγές
* 
* 
* 
* 

Κατηγορία:Πρόσωπα του Εκατονταετούς Πολέμου
Ιωάννης Γ΄ ντε Μπρος

μικρογραφία|150εσ|Το οικόσημο ντε Μπρος.

Ο **Ιωάννης Γ΄ ντε Μπρος**, γαλλ.: *Jean III de Brosse* (απεβ.. 1502) ήταν κόμης του Παντιέβρ από το 1480 μέχρι το τέλος του. Ήταν ο μεγαλύτερος γιος του Ιωάννη Β΄ ντε Μπρος και της Νικόλ των Σατιγιόν-Ντρε κόμισσας του Παντιέβρ.

Στις 15 Μαΐου 1468 νυμφεύτηκε τη Λουίζ ντε Λαβάλ, κόρη του Γκυ ΙΔ΄ ντε Λαβάλ και της Ισαβέλλας των Ντρε-Βρετάνης. Είχαν έναν γιο, τον:
* Ρενέ ντε Μπρος, και 
* τέσσερις κόρες.

## Πρόγονοι

## Δείτε επίσης
* Ιωάννης Δ΄ ντε Μπρος

## Σημειώσεις

Κατηγορία:Γάλλοι ευγενείς
Ρενέ ντε Μπρος

Ο **Ρενέ ντε Μπρος**, γαλλ.: *René de Brosse*, ήταν ο μεγαλύτερος γιος του Ιωάννη Γ΄ ντε Μπρος και της Λουίζ ντε Λαβάλ.  Σκοτώθηκε στη μάχη της Παβίας στις 24 Φεβρουαρίου 1525.

## Οικογένεια
Ήταν κόμης του Παντιέβρ. Νυμφεύτηκε πρώτα την Ιωάννα ντε Κομίν, κόρη του Φιλίππου ντε Κομίν, και ήταν πατέρας των:
* Ιωάννης Δ΄ ντε Μπρος· ήταν, ως Ιωάννης Ζ΄, ο τελευταίος κόμης του Παντιέβρ, χωρίς απογόνους.
* Σαρλότ, παντρεύτηκε τον Φραγκίσκο του Λουξεμβούργου (γιο). Ο γιος της:
** Σεβαστιανός του Λουξεμβούργου 1ος δούκας του Παντιέβρ, διαδέχθηκε τον θείο του.
* δύο άλλες κόρες.

Το 1516 έκανε 2ο γάμο, με τη Φρανσουάζ ντε Μαγιέ, αλλά εκείνη απεβίωσε λίγο μετά τον γάμο τους, χωρίς να έχουν αποκτήσει μαζί παιδιά. Στη συνέχεια έκανε 3ο γάμο, με την Ιωάννα ντε Γκουφί από τον Οίκο των Λουσένζ στη Σαβοΐα, η οποία κάποιοι λένε ότι ήταν η 2η σύζυγός του. Η κόρη τους:
* Φρανσουάζ, παντρεύτηκε τον Κλωντ Γκουφιέ το 1545. Απεβίωσε κατά τον τοκετό το 1558. 

## Πρόγονοι

## Σημειώσεις

Κατηγορία:Γάλλοι ευγενείς
Σκόπελα Ηρακλείου

Τα **Σκόπελα** είναι χωριό της κοινότητας Επισκοπής στον δήμο Χερσονήσου, στην Περιφερειακή Ενότητα Ηρακλείου της Κρήτης. Είναι κτισμένα νοτιοανατολικά του Ηρακλείου σε υψόμετρο 270 μέτρων.

Ο Φραντσέσκο Μπαρότσι το 1577 αναφέρει το χωριό ως *Scopela*. Στην ενετική απογραφή του 1583 από τον Καστροφύλακα αναφέρεται ως Scopella είχε 110 κατοίκους. Ο Φραντσέσκο Βασιλικάτα το 1630 το αναφέρει ως *Scopela*. Στην οθωμανική απογραφή του 1671 αναφέρεται ως Iskopala με 24 υπόχρεους σε φόρο. Στην αιγυπτιακή απογραφή του 1834 αναφέρεται ως *Skotola* με 15 μουσουλμανικές οικογένειες. Στην απογραφή του 1881 είχε 1 χριστιανό και 139 μουσουλμάνους κατοίκους. Στην καταγραφή του 1896 συμπεριλαμβάνεται στα κατεστραμμένα μουσουλμανικά χωριά και το 1903 είχε δύο κατοίκους. Στην απογραφή του 1920 ο πληθυσμός είχε αυξηθεί σε 22 κατοίκους. 

Αναλυτικά η δημογραφική πορεία του χωριού σύμφωνα με τις απογραφές:

## Παραπομπές
 

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Χερσονήσου
Παγκόσμια Ομοσπονδία Συνδέσμων Ηνωμένων Εθνών

Η **Παγκόσμια Ομοσπονδία Συνδέσμων Ηνωμένων Εθνών (ΠΟΣΗΕ)** (αγγλικά: *World Federation of United Nations Associations*, WFUNA, γαλλικά: *Fédération Mondiale des Associations pour les Nations Unies*, FMANU) ιδρύθηκε στο Λουξεμβούργο το έτος 1946 ως Ομοσπονδία, από 22 εθνικούς συνδέσμους  με σκοπό την προαγωγή των αξιών του Καταστατικού Χάρτη των Ηνωμένων Εθνών, την προάσπιση της πολυμερούς διπλωματίας, την προώθηση ενός αποτελεσματικότερου Οργανισμού Ηνωμένων Εθνών, καθώς και την ευαισθητοποίηση επί των βασικών πυλώνων δράσεως του ΟΗΕ: την ειρήνη και ασφάλεια, τη βιώσιμη ανάπτυξη και την προστασία των ανθρωπίνων δικαιωμάτων.

Η ΠΟΣΗΕ αποτελεί διεθνή μη κυβερνητικό οργανισμό, κάτοχος Συμβουλευτικού Καθεστώτος ECOSOC, διατηρώντας συγχρόνως στενούς δεσμούς συνεργασίας ή συμβουλευτικής φύσεως με πληθώρα οργανισμών και υπηρεσιών του ΟΗΕ.

Ως Ομοσπονδία, απαρτίζεται από 95 Συνδέσμους.

Η ΠΟΣΗΕ αποτελεί τον μεγαλύτερο μη κερδοσκοπικό οργανισμό, με αποκλειστικό του σκοπό την υποστήριξη και εμπέδωση των αρχών και σκοπών των Ηνωμένων Εθνών.

## Παραπομπές


Κατηγορία:Παγκόσμια ιθαγένεια
Πρωτάθλημα Νέων ΟΥΕΦΑ 2018–19

Το **Πρωτάθλημα Νέων ΟΥΕΦΑ 2018–19** ήταν η έκτη σεζόν του Πρωταθλήματος Νέων της ΟΥΕΦΑ, μιας ευρωπαϊκής διοργάνωσης ποδοσφαίρου νέων που διοργανώνεται από την UEFA.

Ο τελικός διεξήχθη στις 29 Απριλίου 2019 στο στάδιο Κολοβρέ στη Νιόν της Ελβετίας, μεταξύ της αγγλικής Τσέλσι και της πορτογαλικής Πόρτο. Στην πρώτη της εμφάνιση  σε τελικό, η Πόρτο κέρδισε με 3-1 και εξασφάλισε τον πρώτο της τίτλο στη διοργάνωση, τον πρώτο στην ιστορία γιενικότερα για πορτογαλική ομάδα. Η Μπαρτσελόνα ήταν η κάτοχος του τίτλου, αλλά αποκλείστηκε από την Τσέλσι στα ημιτελικά, σε μια άτυπη ρεβάνς του τελικού της προηγούμενης σεζόν.

Κατηγορία:ΟΥΕΦΑ Γιούθ Λιγκ
Πρωτάθλημα Νέων ΟΥΕΦΑ 2020–21

Το **Πρωτάθλημα Νέων ΟΥΕΦΑ 2020–21** είχε προγραμματιστεί να είναι η όγδοη σεζόν του Πρωταθλήματος Νέων της ΟΥΕΦΑ, μιας ευρωπαϊκής διοργάνωσης ποδοσφαίρου νέων που διοργανώνεται από την UEFA.

Όπως και τα προηγούμενα χρόνια, η τελική φάση του τουρνουά, που αποτελούνταν από τους ημιτελικούς και τον τελικό, αρχικά θα είχε διεξαχθεί στο στάδιο Καλοβρέ στη Νιόν της Ελβετίας. Ωστόσο, λόγω της συνεχιζόμενης πανδημίας COVID-19 στην Ευρώπη, η μορφή του τουρνουά άλλαξε σε ένα απευθείας νοκ άουτ τουρνουά από τις 2 Μαρτίου 2021.  Στις 17 Φεβρουαρίου 2021, η Εκτελεστική Επιτροπή της UEFA ακύρωσε το τουρνουά. 

## Παραπομπές


Κατηγορία:ΟΥΕΦΑ Γιούθ Λιγκ
Γραφηματική

Η **γραφηματική γλωσσολογία** είναι ο κλάδος της γλωσσολογίας που μελετά τα γραφήματα – δηλαδή τις ελάχιστες γραφικές μονάδες που χρησιμοποιούνται για την αναπαράσταση της γλώσσας σε γραπτή μορφή. Αν και ο όρος δεν είναι ευρέως καθιερωμένος στην ελληνική βιβλιογραφία, αντιστοιχεί σε διεθνώς αναγνωρισμένες έννοιες όπως *graphemics*, *grapholinguistics* και *writing system theory*. Το πεδίο ασχολείται, μεταξύ άλλων, με τη σχέση μεταξύ γραφής και ομιλίας, την ορθογραφία, τις γραφοφωνολογικές αντιστοιχίες και ζητήματα ανάγνωσης, εκπαίδευσης και γλωσσικής ανάπτυξης.

## Αντικείμενο μελέτης
Η γραφή αποτελεί μέσο αποτύπωσης της γλώσσας μέσω συμβόλων. Η εξέλιξη των συστημάτων γραφής — από τις πρώιμες χαράξεις σε πηλό ως τα σύγχρονα αλφαβητικά συστήματα — έχει μελετηθεί στο πλαίσιο της γραφηματικής γλωσσολογίας. Τα γραφήματα αποτελούν τις μικρότερες μονάδες που αντιστοιχούν στη φωνολογική ή μορφολογική δομή μιας γλώσσας.

Η ορθογραφία αφορά τους κανόνες που διέπουν τη σωστή γραφή των λέξεων. Στο πλαίσιο της γραφηματικής γλωσσολογίας, η ορθογραφία μελετάται σε σχέση με τη συστηματικότητα των γραφημάτων, τις ιστορικές εξελίξεις του συστήματος γραφής και τις αποκλίσεις μεταξύ γραπτού και προφορικού λόγου. 

Οι γραφοφωνολογικές σχέσεις αναφέρονται στην αντιστοιχία μεταξύ των φωνολογικών μονάδων (φθόγγων) και των γραπτών συμβόλων (γραφημάτων). Η μελέτη αυτών των σχέσεων είναι κρίσιμη για την κατανόηση της ανάγνωσης, της γραφής και της διδασκαλίας της γλώσσας.

## Ιστορικό και όρος
Ο όρος **«γραφηματική γλωσσολογία»** δεν είναι ευρέως καθιερωμένος στην ελληνική γλωσσολογική βιβλιογραφία, αλλά ανταποκρίνεται σε διεθνώς αναγνωρισμένα πεδία όπως το *graphemics*, *grapholinguistics* και *writing systems*. 

Οι απαρχές της επιστημονικής μελέτης της γραφής ανάγονται στον 20ό αιώνα, με πρωτοπόρους όπως ο **Florian Coulmas** και ο **Geoffrey Sampson**, οι οποίοι ανέπτυξαν θεωρίες για τη φύση των γραφημάτων, τη σχέση τους με τα φωνήματα και τη λειτουργία τους μέσα στα συστήματα γραφής. 
Στην ελληνική βιβλιογραφία, αν και δεν χρησιμοποιείται ο όρος αυτός συχνά, υπάρχουν συναφείς αναλύσεις σε έργα που ασχολούνται με την ορθογραφία, τη φωνολογία και τη διδακτική της γλώσσας. Έλληνες γλωσσολόγοι όπως ο **Αχιλλέας Τζάρτζανος** έχουν ασχοληθεί με τη δομή της ελληνικής γλώσσας και τη γραφή της, αν και όχι ειδικά με όρους της μοντέρνας γραφηματικής θεωρίας.
Άνω Μαθράκι

Το **Άνω Μαθράκι** είναι οικισμός στο νησί Μαθράκι της Κέρκυρας στα Επτάνησα, ο οποίος απογραφόταν επίσημα από το 1940 έως το 1981 και είχε οριστεί έδρα της τότε κοινότητας Μαθρακίου. Από το 2021 απογράφηκε ξανά ως ξεχωριστός οικισμός με 39 κατοίκους. Το χωριό βρίσκεται στο νότιο τμήμα του νησιού (την "Άνω Πάντα" για τους ντόπιους) σε απόσταση περίπου 5 χιλιόμετρα Ν.-ΝΑ. από τις Πλάκες - το λιμάνι του νησιού - αλλά και 5 χιλιόμετρα ΝΑ. από το Μαθράκι (ή Κάτω Μαθράκι) που βρίσκονται στο βόρειο τμήμα ("Κάτω Πάντα").

Οι απογραφές πληθυσμού είναι:

* Στις απογραφές 1991, 2001 και 2011 απογραφόταν μαζί με το Μαθράκι
## Εξωτερικοί σύνδεσμοι

* Μαθράκι: Το μικρότερο νησί των Διαπόντιων νήσων στα δυτικά της Κέρκυρας στον ιστότοπο https://www.skai.gr/.

## Παραπομπές


Κατηγορία:Δήμος Κεντρικής Κέρκυρας και Διαποντίων Νήσων
Τό ἧττον ἄπορον διά τοῦ μείζονος ἀπόρου

Η έκφραση «***Τό ἧττον ἄπορον διά τοῦ μείζονος ἀπόρου***» συναντάται στον Σέξτο Εμπειρικό *(Προς φυσικούς, Ι, 34)* κατά τον σχολιασμό των απόψεων του Δημόκριτου σχετικά με την αντίληψη του για τον Θεό. Καλό θα ήταν να σημειωθεί πως η μετάφραση της λέξεως «*ἄπορον*» στα αγγλικά από τον R. G. Bury, σε *"doubtfull"* είναι εξαιρετικά παραπλανητική. Εύδηλο άλλωστε είναι ότι η λέξη  ἄπορος, (ουδέτερο ἄπορον) από το ἀ- (α-, “όχι”) + πόρος (πόρος, «πέρασμα») σημαίνει  δίχως πόρους, χωρίς πέρασμα, αδιάβατος, δίχως διέξοδο.

Τη θέση αυτή, ότι ο Πυρρώνειος σκεπτικός δεν αμφιβάλλει, υποστηρίζει στο βιβλίο του ο Henrik Langerlund, με τίτλο Skepticism in Philosophy, A Comprehensive, Historical Introduction.

*Όπως επισημαίνει ο [[:en:Benson_Mates|Benson Mates]] στην εισαγωγή της μετάφρασής του των Πυρρωνείων Υποτυπώσεων, και ίσως να μοιάζει με λεπτολογία, αλλά είναι εξαιρετικά σημαντικό για τη σωστή κατανόηση της εκδοχής του σκεπτικισμού του [[Σέξτος ο Εμπειρικός|Σέξτου]]. Η «αμφιβολία» προϋποθέτει την κατανόηση του τι είναι αυτό όπου έχει τεθεί εν αμφιβόλω. Για να χρησιμοποιήσω το παράδειγμα του Mates, δεν μπορώ να αμφιβάλλω ότι το 8 είναι [[πρώτος αριθμός]] αν δεν γνωρίζω ήδη τι είναι ένας [[πρώτος αριθμός]], αλλά μπορώ να απορώ χωρίς να χρειάζεται να καταλάβω ή να έχω γνωρίσει κάτι. Αυτή η διάκριση είναι ζωτικής σημασίας για τον [[Σέξτος ο Εμπειρικός|Σέξτο]]. Μπορώ να βρίσκομαι σε αμηχανία χωρίς να δίνω καμία διαβεβαίωση ότι κάτι ισχύει ή δεν ισχύει, ενώ η «αμφιβολία» δεν μπορεί να χρησιμοποιηθεί με αυτόν τον τρόπο.*

Η σύγχυση των όρων αυτών φαίνεται ότι ξεκίνησε από την πρώτη ακόμη μετάφραση του Σέξτου το 1562 από τον Henri Estienne,  γνωστό κι ως Henrico Stephano. Ο ίδιος μετέφρασε την προαναφερθείσα πρόταση ως εξής:

*Democritus autem non est fide dignus, qui minus dubium docet per maius.*

## ''Ignotum per ignotius''
Το *Ignotum per ignotius,* λατινικά για «*το άγνωστο από το πιο άγνωστο*» χρησιμοποιείται όταν μια εξήγηση είναι λιγότερο διαφωτιστική από την έννοια που διατείνεται να εξηγήσει. 

Βλέπε επίσης*:*  

*Ignotum per æque ignotum, «το άγνωστο από το εξίσου άγνωστο».*  

*Obscurum per obscurius «το σκοτεινό από το σκοτεινότερο».* 

## Παραπομπές


Κατηγορία:Άγνοια
Πρωτάθλημα Νέων ΟΥΕΦΑ 2024–25

Το **Πρωτάθλημα Νέων ΟΥΕΦΑ 2024–25** ήταν η ενδέκατη σεζόν του Πρωταθλήματος Νέων της ΟΥΕΦΑ, μιας ευρωπαϊκής διοργάνωσης ποδοσφαίρου νέων που διοργανώνεται από την UEFA.

Ο κάτοχος του τίτλου ήταν ο Ολυμπιακός, ο οποίος νίκησε τη Μίλαν με 3–0 στον τελικό της προηγούμενης διοργάνωσης. Αποκλείστηκαν στα προημιτελικά από τη Ρεντ Μπουλ Σάλτσμπουργκ.

Η Μπαρτσελόνα κατέκτησε τον τρίτο τίτλο, κάτι που αποτελεί ρεκόρ, νικώντας την Τραμπζονσπόρ με 4–1 στον τελικό.

## Παραπομπές


Κατηγορία:ΟΥΕΦΑ Γιούθ Λιγκ
Δέντρα Ερεικούσσας

Τα **Δέντρα** είναι οικισμός στο νησί Ερεικούσσα των Διαπόντιων Νησιών της Κέρκυρας. Βρίσκεται στην ενδοχώρα του, προς τη δυτική πλευρά του και βόρεια από το λιμανάκι του. Απογράφηκε επίσημα για πρώτη φορά ως ξεχωριστός οικισμός το 2021 με 71 κατοίκους και διοικητικά ανήκει στη Δημοτική Ενότητα Ερεικούσσας του Δήμου Κεντρικής Κέρκυρας και Διαποντίων Νήσων.
## Παραπομπές


Κατηγορία:Δήμος Κεντρικής Κέρκυρας και Διαποντίων Νήσων
Λαμανόν

Το **Λαμανόν** (, ,  ή ) είναι γαλλική κοινότητα στο νομό των Μπους-ντυ-Ρον, στη διοικητική περιοχή της Προβηγκίας-Άλπεων-Κυανής Ακτής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Μπους-ντυ-Ρον